**Рейтинг на активната прозрачност 2020 г.**

**Резултати от проучване на Програма Достъп до информация чрез оценяване на Интернет страниците и подаване на електронни заявления до административните структури в системата на изпълнителната власт**

В периода 10 февруари – 15 април 2020, Фондация „Програма Достъп до информация” прегледа и оцени интернет страниците на 562 административни структури на изпълнителната власт на централно, териториално и местно ниво, публично правни субекти и независими органи на власт.

В рамките на проучването са подадени 562 електронни заявления за достъп по с искане за предоставяне на определена информация по ЗДОИ.

Целта на проучването е да оцени, как органите на власт изпълняват задълженията си по Закона за достъп до обществена информация и други нормативни актове за публикуване на информация в Интернет, и как отговарят на заявления за достъп по електронен път.

И през 2020 г. Областна дирекция „Земеделие” гр.Монтана е сред проучваните администрации. Нивото на прозрачност през 2020 г. е оценявано с точки по 109 индикатора за първостепенните разпоредители с бюджет, 119 индикатора за общините, и 95 индикатора за териториалните звена на централните органи на власт и второстепенни разпоредители с бюджет.

**За втора поредна година Областна дирекция „Земеделие” гр.Монтана е на първо място в страната сред останалите ОДЗ, вкл. Министерство на земеделието, храните и горите.**

Областна дирекция „Земеделие” гр.Монтана осъществява своята дейност в интерес на обществото и се стреми максимално да работи с лице към хората. За изминалата 2019г. се постарахме да отговорим на очакванията на потребителите на нашите услуги, като в тази връзка подобрихме визията на интернет-страницата, създадохме нови секции и под – секции с цел по-добра ориентация на посетителите и по-бързо намиране на търсената информация.

Резултатите от Рейтинга за прозрачност на фондацията, са обявени на следния електронен адрес:

**Министерство на земеделието, храните и горите и Областните дирекции „Земеделие“:**  
[https://data.aip-bg.org/surveys/Y3Q966/rankings?d=Y&institutionCategory=M65Z01](https://data.aip-bg.org/surveys/Y3Q966/rankings?d=Y&institutionCategory=M65Z01%20)

*Областна дирекция „Земеделие” гр.Монтана*

*2020*